२०७२ साल फागुन महिनाको तेस्रो साता । कैलाली बहुमुखी क्याम्पसमा आम सञ्चार तथा पत्रकारिता विषय तेस्रो वर्षमा अध्ययनरत हामी १२ जनाले अछाम, डोटी र डडेल्धुराको भ्रमणका लागि जाने निधो ग¥यौं । भ्रमणका प्रमुख रूपमा दुई उद्देश्य थिए– क) अछामा रहेको रेडियो सोसाइटी एफएममा विज्ञापनको अवस्थाबारे अध्ययन, अनुसन्धान र ख) सुदूरपश्चिमका पर्यटन स्थलहरूको भ्रमण । यो अनुसन्धान आम सञ्चार तथा पत्रकारिता विषय तेस्रो वर्ष अन्तर्गत ‘विज्ञापन, जन सम्पर्क र मिडियाका मुद्दाहरू’ विषयको प्रयोगात्मक सत्र थियो ।
